Divina pietate legumque auctoritate sanccitum est, ut homo ex propriis rebus suis quas, Domino donante, percepit, ipso Domino adjuvante, pro animaæ suæ [remedio] reddere debeat. Quapropter ego Vuigo dono Domino Deo et sanctis apostolis ejus Petro et Paulo, ad locum Cluniacum, cui preest domnus Odilo abba, atque ad locum Ronense, qui locus consecratus est in nomine sancti Georgii martyris Christi, aliquid ex rebus meis quæ sunt in pago Lucdunense, in vicaria Ronense, in ipsa villa: hoc est terra qui terminat a mane et a medium diem via publica, a sero [terra] Sancti Georgii, a cercio via publica. Infra istas terminaciones, ad locum jam supradictum dono, et faciant monachi Sancti Petri quicquid facere voluerint in omnibus. Si quis contradixerit, ira Dei omnipotentis et sanctorum apostolorum incurrat, et cum Dathan et Abiron in infernum demergatur; et inantea stabilis et firma permaneat, constipulacione subnixa. S. Vuigono, qui fieri fecit et firmare rogavit. S. Acmini. S. Gausmaro. S. Eldevaldi. S. Arlebaldi. S. Antelmi. S. Eldini sacerdoti. S. Rotbaldi. S. Giraldi. S. Agmini. S. Bricchii. Nadal[is] ad vicem cancelarii scripsit.